《天阙山》
宋代·马之纯

不知象魏欲何为，布政颁条总在兹。
凡在往来须仰视，庶几众庶可周知。
后来江左当新造，好向城隅踵旧规。
却指牛头作天阙，此言多少被人嗤。

作者简介：婺州东阳人，字师文，号野亭。孝宗隆兴元年进士。知徽州比较务。受知张栻，潜心经籍，究极六经诸子百家，人称茂陵先生。宁宗庆元间主管江东转运司文字。有《尚书中庸论语说》、《周礼随释》、《左传类编》、《纪事编年》及诗文集。